Help:VisualEditor/FAQ/bn

সাধারণ

 * ভিজ্যুয়ালএডিটর কি?
 * ভিজ্যুয়ালএডিটর হচ্ছে উইকিমিডিয়া ফাউন্ডেশন মাধ্যমে শুরু হওয়া একটি সফটওয়্যার ডেভেলপমেন্ট যা মানুষকে উইকিসিনট্যাক্স সম্পর্কে জানা ছাড়াই মিডিয়াউইকি সফটওয়্যারে পাতা সম্পাদন করার সুযোগ দেয়। ভিজ্যুয়ালএডিটরের মাধ্যমে যে-কোনো পাতা সম্পাদনা করা কোনো ওয়ার্ড প্রসেসরে (যেমন: মাইক্রোসফট ওয়ার্ড বা ওপেনঅফিস রাইটার) কাজ করার মতোই এবং সম্পাদনাগুলো সংরক্ষণ করার পর যেমন দেখাবে সম্পাদনার সময় সঙ্গে সঙ্গেই ঠিক তেমনিভাবে প্রদর্শিত হবে।


 * কেনো এই পরিবর্তনগুলো করা হচ্ছে?
 * উইকিপিডিয়ায় প্রথম সম্পাদনা করার মাধ্যমে একজন ব্যবহারকারীর গঠনমূলক ও অভিজ্ঞ সম্পাদক হওয়ার সবচেয়ে বড় বাধাটি ছিলো উইকিপিডিয়ার পূর্বের সম্পাদনা প্যানেলে ব্যবহৃত জটিল উইকিমার্কআপের ব্যবহার। এজন্য প্রথম সম্পাদনায় সফল প্রচেষ্টার হার বাড়ানোর জন্য আমাদের আরও উন্নত একটি সম্পাদনা সিস্টেম প্রয়োজন ছিলো। এ বিষয়ে বিস্তারিত জানতে আমাদের বিস্তারিত ব্যাখ্যা পড়ুন।


 * কখন ভিজ্যুয়ালএডিটর আমার উইকিতে চালু করা হবে?
 * ভিজ্যুয়ালএডিটর চালু করার বর্তমান সময়সীমা (এটি পরিবর্তিত হতে পারে):
 * ২৪ জুন: ইংরেজি উইকিপিডিয়ায় এ/বি টেস্ট। এর মাধ্যমে ইংরেজি উইকিপিডিয়ায় ৫০% নতুন নিবন্ধনকৃত ব্যবহারকারীর জন্য ভিজ্যুয়ালএডিটর চালু করা হয়।
 * ১ জুলাই: ইংরেজি উইকিপিডিয়ার সকল নিবন্ধিত ব্যবহারকারীর জন্য ভিজ্যুয়ালএডিটর চালু করা হয়।
 * ১৫ জুলাই: ইংরেজি উইকিপিডিয়ার নিবন্ধিত ও অনিবন্ধিত সকল ব্যবহারকারীর জন্য ভিজ্যুয়ালএডিটর চালু করা হয়।
 * ২২ জুলাই: অপেক্ষাকৃত বৃহৎ উইকিপিডিয়াগুলোতে সকল ব্যবহারকারীর জন্য ভিজ্যুয়ালএডিটর চালু করা। কোন কোন উইকিপিডিয়াগুলোতে এটি চালু করা হবে তা এখনও নির্ধারণ করা না হলেও অবশ্যই জার্মান, ফরাসি, ও ইতালীয় উইকিপিডিয়ায় চালু করা হবে।
 * ২৯ জুলাই: অন্যান্য সকল উইকিপিডিয়ায় ভিজ্যুয়ালএডিটর চালু করা ও সকল ব্যবহারকারীর জন্য উন্মুক্ত করা। তবে কিছু বিশেষ উইকিপিডিয়ায় চালু করা হবে না (যেমন: চীনা উইকিপিডিয়া), কারণ সেগুলোতে এখনও ভিজ্যুয়ালএডিটর কাজ করে না।
 * বর্তমান পরিকল্পনা অনুযায়ী প্রথমে সকল উইকিপিডিয়ায় ভিজ্যুয়ালএডিটর চালু করা হবে। প্রকল্পভিত্তিক কিছু জটিল পরিবর্তনের কারণে খুব শীঘ্রই না হলেও ২০১৩ সালের ডিসেম্বর মাসের শেষ নাগাদ উইকিপিডিয়ার সকল সহপ্রকল্পগুলোতে ভিজ্যুয়ালএডিটর চালু করা হবে।


 * কেনো আপনারা এই সফটওয়্যারটি এতো তাড়াতাড়ি চালু করছেন? এটি চালু হওয়ার জন্য তৈরি মনে হচ্ছে না।
 * সফটওয়্যারটি অবশ্যই এখনও সম্পূর্ণভাবে তৈরি হয়নি; এবং এখনও অনেক সুবিধা এটিতে সংযুক্ত হবে। এবং আমরা এই ব্যাপারেও অবগত যে এটি চালু করার পরে আমরা বিভিন্ন প্রকার বাগের মুখোমুখি হবো। এটি এজন্য নয় যে, সফটওয়্যারটি অকার্যকরী বা এটি এখনও চালু হওয়ার জন্য তৈরি নয়; এটি এজন্য যে, এটি শুরু করার মতোই একটি সফটওয়্যার। সকল সফটওয়্যারেই বাগ থাকে। মিডিয়াউইকি নিজেও ১০ বছরের পুরোনো এবং আমরা এখনও প্রতিনিয়ত বিভিন্ন বিষয় খুঁজে পাই যা ঠিক করার মাধ্যমে এটিকে আরও উন্নত করে তোলা সম্ভব হবে। এছাড়াও অপ্রত্যাশিতভাবে কাজ করছে না এমন বিষয়ও আমরা খুঁজে পাই। এজন্য যদি আমরা এখন ভিজ্যুয়ালএডিটর সম্পূর্ণভাবে বাগমুক্ত হওয়ার জন্য অপেক্ষা করি তবে এটি কখনই চালু করা সম্ভব হবে না।
 * পরিশেষে, বেশি পরিমাণে বাগ খুঁজে বের করার সবচেয়ে কার্যকরী মাধ্যম হচ্ছে বেশি পরিমাণ মানুষকে এই সফটওয়্যারটি ব্যবহার ও পরীক্ষা-নিরীক্ষা করতে দেওয়া। এজন্য আমরা আরও বেশি ব্যবহারকারীর আয়ত্বে আনার মাধ্যমে বিভিন্ন সমস্যাকারী বাগ খুঁজে বের করাকে স্বাগত জানাই এবং সেগুলো অল্প সময়ের মধ্যে ঠিক করার ওপরে জোর দেই। তাই সফটওয়্যারটি চালু করার সাথে সাথেই এটি আমাদেরকে যা ঠিক করতে হবে তা খুঁজে বের করতে সহায়তা করে।


 * আমি ভিজ্যুয়ালএডিটর সম্পর্কিত একটি সমস্যা খুঁজে পেয়েছি। কিভাবে আমি এটি সমাধান করার জন্য বলতে পারি?
 * আপনার পক্ষে যদি সম্ভব হয় তবে অনুগ্রহপূর্বক বাগজিলায় "ভিজ্যুয়ালএডিটর" প্রোডাক্টের আওতায় সমস্যাটি নথিভুক্ত করুন। অনেক উইকিতে ভিজ্যুয়ালএডিটর সংক্রান্ত মতামত প্রদানের জন্য আলাদা ফিডব্যাক পাতা রয়েছে (উইকিউপাত্তে তালিকাটি দেখুন)। এছাড়াও আপনি মিডিয়াউইকির কেন্দ্রীয় ফিডব্যাক পাতায় সমস্যাটি উল্লেখ করার মাধ্যমে আমাদের দৃষ্টিগোচরে আনতে পারেন।


 * কিভাবে আমি ভিজ্যুয়ালএডিটর নিষ্ক্রিয় করতে পারি?
 * সরাসরি উইকিটেক্সট সম্পাদনা করার জন্য আপনাকে শুধুমাত্র "সম্পাদনা" লিংকের পরিবর্তে "উৎস সম্পাদনা" লিংকে ক্লিক করতে হবে। এছাড়াও অনুচ্ছেদ সম্পাদনার ক্ষেত্রেও আপনি অনুচ্ছেদের পাশে থাকা "সম্পাদনা" লিংকের পরিবর্তে "উৎস সম্পাদনা" লিংকে ক্লিক করে পূর্বের উইকিটেক্সট এডিটরে সম্পাদনা করতে পারেন।


 * ভিজ্যুয়ালএডিটরে একটি সুবিধা নেই। কিভাবে আমি এটি যোগ করার জন্য বলতে পারি?
 * কিছু সুবিধা বর্তমানে তৈরি করা হচ্ছে এবং আরও কতোগুলো পরিকল্পনার পর্যায়ে রয়েচে (যেমন: চিত্র ফরম্যাট করা, টেবিলে কলাম ও রো যোগ করা, এবং গাণিতিক সূত্র যোগ করা)। পূর্ণাঙ্গ রোডম্যাপ এবং ২০১৩-২০১৪ সালের জন্য উইকিমিডিয়ার কারিগরী বিভাগের খসড়া লক্ষ্য এ বিষয়ক আরও কিছু তথ্য সরবরাহ করে। আপনি যদি এমন কোনো সুবিধা যোগের ব্যাপারে জানাতে চান যেটির কোনো সূত্র আপনি খুঁজে পাননি তবে ওপরে যেভাবে কোনো সমস্যা আমাদের দৃষ্টিগোচরে আনার কথা বলা হয়েছে ঠিক সেভাবে নতুন সুবিধাটি যোগের ব্যাপারটি আমাদের জানাতে পারেন।


 * ভিজ্যুয়ালএডিটর প্রাথমিক সম্পাদনা ইন্টারফেস হওয়ার পরেও কি উইকিটেক্সট-ভিত্তিক সম্পাদনা পদ্ধতিতে সম্পাদনা করা সম্ভব হবে?
 * হ্যাঁ। যদিও ভিজ্যুয়ালএডিটর ভবিষ্যতে প্রাথমিক সম্পাদনা ইন্টারফেসের স্থান গ্রহণ করবে, কিন্তু উৎস লেখা সম্পাদনা করার পূর্বের পদ্ধতিটি সবার জন্য উন্মুক্ত থাকবে। “উৎস সম্পাদনা” অপশনটি সেজন্যই রাখা হয়েছে এবং ভবিষ্যতে এটি তুলে দেওয়ার কোনো পরিকল্পনা আমাদের নেই।


 * আমি কি  ও  এর মতো পরিচিত উইকিমার্কআপ ভিজ্যুয়ালএডিটরে ব্যবহার করতে পারি?
 * না, এর পরিবর্তনে অনুগ্রহপূর্বক বিশেষ টেমপ্লেট যোগ ও সংযোগকারী সুবিধাগুলো ব্যবহার করুন। ভিজ্যুয়ালএডিটরের ব্যবহার সম্পর্কে বিস্তারিত জানতে ভিজ্যুয়ালএডিটর ব্যবহারকারী নির্দেশিকাটি দেখুন।


 * কেনো আমার ব্রাউজার ভিজ্যুয়ালএডিটর সমর্থন করছে না?
 * উইকিপিডিয়া ও এর সহযোগী ওয়েবসাইটের জন্য একটি আধুনিক সম্পাদনা ইন্টারফেস তৈরি করা একটি কারিগরী চ্যালেঞ্জ, কিন্তু এটা তখনই সম্ভব হয় যখন আমরা একই সাথে আধুনিক প্রযুক্তি ও মান নিয়ে কাজটি করি। দুঃখজনক হলেও সত্যি যে, ভিজ্যুয়ালএডিটরের জন্য আমরা যে ধরনের সুবিধা আশা করি তা অনেক ব্রাউজারই সমর্থন করে না। বর্তমান সময়ের আধুনিক ব্রাউজারগুলোর সাথে ভিজ্যুয়ালএডিটরকে সমর্থনযোগ্য করে তুলতে আমরা যথাসাধ্য চেষ্টা করে চলছি। ভিজ্যুয়ালএডিটর বর্তমানে প্রচলিত ফায়ারফক্স, ক্রোম, ও সাফারির বেশিরভাগ সংস্করণ বেশ ভালোভাবে সমর্থন করে, এছাড়াও খুব শীঘ্রই ইন্টারনেট এক্সপ্লোরার ৯-এর জন্য সফটওয়্যারটির সেবা দেওয়া হবে। আর পুরোনো ব্রাউজারগুলোর সীমাবদ্ধতা কাটিয়ে তোলার জন্য কাজ না করে সেই শ্রম ও সময় ভিজ্যুয়ালএডিটরের উন্নয়নে প্রয়োগের মাধ্যমেই বেশিরভাগ ব্যবহারকারীর সুবিধা নিহীত। আমরা তাই আপনাকে ভিজ্যুয়ালএডিটর সমর্থন করে এমন একটি ব্রাউজারের হালনাগাকৃত সংস্করণ ব্যবহার করার অনুরোধ জানাই। আপনি যদি তা করতে না পারেন তবে আপনি আমাদের উইকিটেক্সট এডিটর ব্যবহার করে সম্পাদনা চালিয়ে যেতে পারেন। (সুনির্দিষ্ট বিষয়ে বিস্তারিত জানতে আমাদের লক্ষ্য ব্রাউজার ম্যাট্রিক্স দেখুন।)


 * আপনারা কি ধ্বংসপ্রবণতা বৃদ্ধির সম্ভাব্য ঝুঁকি সম্পর্কে চিন্তিত?
 * জুন মাসে ইংরেজি উইকিপিডিয়ায় স্বয়ংক্রিয়ভাবে বাছাইকৃত নতুন ব্যবহারকারীদের ওপর ভিজ্যুয়ালএডিটর নিয়ে চালানো পরীক্ষাটির উদ্দেশ্যগুলোর মধ্যে এটি ছিলো একটি। বাস্তবতার নিরীখে বলতে গেলে, যাঁরা ধ্বংসপ্রবণ সম্পাদনা করার জন্য উইকিপিডিয়াতে আসেন তাঁরা এখনও সেটি করে চলেছেন। আর “উৎস সম্পাদনা” লিংকে ক্লিক করে উইকিটেক্সট এডিটরে গিয়ে সবকিছু মুছে দিয়ে সম্পাদনাটি সংরক্ষণ করা আর “সম্পাদনা” লিংকে ক্লিক করে ভিজ্যুয়ালএডিটরের মাধ্যমে একই কাজটি করার মধ্যে উল্লেখযোগ্য কোনো সময় ও কারিগরী জটিলতামূলক পার্থক্য নেই।


 * ভিজ্যুয়ালএডিটর কি উইকিসংকলনের প্রুফরিড পাতা, বা উইকিঅভিধানের টেমপ্লেট, এবং অন্যান্য আরও বিশেষ সুবিধা যা উইকিপিডিয়ায় নেই, সেগুলো সমর্থন করে?
 * ভিজ্যুয়ালএডিটর বর্তমানে শুধু উইকিপিডিয়া সাইটগুলোতে চালু করা হয়েছে, কিন্তু আমরা এটিকে এমনভাবে তৈরি করেছি যাতে এটি সকল উইকিমিডিয়া সাইটে ব্যবহার করা সম্ভব হয়। সর্বপ্রথম এটিকে উইকিপিডিয়ায় চালু করার পর আমরা এটি নিশ্চিত করবো যে এটি এর সহপ্রকল্পের ওয়েবসাইটগুলোর নির্দিষ্ট বিশেষ সুবিধাগুলোও সমর্থন করবে।


 * আমি কি ভিজ্যুয়ালএডিটর উইকিমিডিয়া ছাড়া আমার ব্যক্তিগত উইকিতে ইন্সটল করতে পারি?
 * হ্যাঁ, কিন্তু আপনার নিজের দায়িত্বে। ভিজ্যুয়ালএডিটর এবং প্যারসয়েড এক্সটেনশ দুইটি ডাউনলোড ও ব্যবহারের জন্য উন্মুক্ত কিন্তু এগুলো এখনও পরীক্ষা-নিরীক্ষার পর্যায়ে রয়েছে। অনুগ্রহপূর্বক খেয়াল রাখবেন যে, প্যারসয়েড ইন্সটলের জন্য নোডজেএস প্রয়োজন। আপনি যদি এগুলো ইন্সটল ও ব্যবহার করেন তবে অনুগ্রহ করে বাগজিলায় আমাদের জানান যে কোনগুলো কাজ করেছে আর কোনগুলো করেনি।


 * ভিজ্যুয়ালএডিটর সম্পর্কে আমি কোথায় আরও ভালোভাবে জানতে পারি?
 * অনুগ্রহপূর্বক ভিজ্যুয়ালএডিটর ব্যবহারকারী নির্দেশিকাটি দেখুন।


 * ভিজ্যুয়ালএডিটর কি স্বয়ংক্রিয়ভাবে পাতায় কোনো পরিবর্তন করে?
 * বেশিরভাগ ক্ষেত্রে সরাসরি সম্পাদনা না করা হলে ভিজ্যুয়ালএডিটর লাইনের ফরম্যাটিংয়ে কোনো পরিবর্তন করে না। কিন্তু কিছু ক্ষেত্রে যেখানে মার্কআপগুলো ভুলভাবে প্রয়োগ করা হয়েছে (উদাহরণস্বরূপ, যখন টেবিল ক্লোস করা হয়নি), সেসব ক্ষেত্রে এটি নিজে থেকেই ভুলগুলো ঠিক করা চেষ্টা করতে পারে।


 * আমার প্রশ্নটি আমি এখানে খুঁজে পাইনি। আমি প্রশ্নটি কোথায় জিজ্ঞাসা করতে পারি?
 * আপনি আপনার উইকিপিডিয়ার ভিজ্যুয়ালএডিটর ফিডব্যাক পাতায় প্রশ্নটি করতে পারেন। (উইকিউপাত্তে তালিকাটি দেখুন) অথবা মিডিয়াউইকির কেন্দ্রীয় ফিডব্যাক পাতায় প্রশ্নটি করতে পারেন।